{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Nacrt prijedloga Programa sufinanciranja pripreme zalihe infrastrukturnih projekata kojima se potiče udruživanje i povezivanje poljoprivrednih proizvođača na regionalnoj razini za 2024. godinu"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Pravobranitelj/ica za ravnopravnost spolova","PROGRAM SUFINANCIRANJA PRIPREME ZALIHE INFRASTRUKTURNIH PROJEKATA KOJIMA SE POTIČE  UDRUŽIVANJE I POVEZIVANJE POLJOPRIVREDNIH PROIZVOĐAČA NA REGIONALNOJ RAZINI ZA 2024. GODINU","Pravobraniteljica za ravnopravnost spolova, sukladno odredbi čl. 22. st.1. Zakona o ravnopravnosti spolova („Narodne novine“, br. 82/08. i 69/17.), prati provedbu Zakona i drugih propisa koji se tiču ravnopravnosti spolova. Slijedom opisane nadležnosti, Pravobraniteljica ukazuje da tekst prijedloga Programa sufinanciranja pripreme zalihe infrastrukturnih projekata kojima se potiče udruživanje i povezivanje poljoprivrednih proizvođača na regionalnoj razini za 2024. godinu, koji se nalazi u savjetovanju sa zainteresiranom javnošću, nije pisan rodno osjetljivim jezikom te ne sadrži odredbu o korištenju pojmova s rodnim značenjem. \n\nPravobraniteljica je u svojem Izvješću o radu za 2022. u kontekstu rizika od višestruke diskriminacije detaljno analizirala položaj žena u ruralnim područjima te u kontekstu poduzetništva u poljoprivrednom sektoru i pritom ukazala da je važno voditi računa o rodnoj dimenziji potpora kako bi se povećale mogućnosti žena za bavljenje poljoprivredom te iskoristio njihov puni potencijal.  \n\nPolazeći iz te pozicije, Pravobraniteljica smatra da indikatori rodno osjetljivog pristupa u planiranju potpora započinju već na jezičnoj razini, slijedom čega bi odredba o korištenju pojmova s rodnim značenjem bila u duhu rodno osjetljivog pristupa te na tragu čl.13. Jedinstvenih metodološko-nomotehničkih pravila za izradu akata koje donosi Hrvatski sabor („Narodne novine“, br. 74/15), s obzirom da se prema čl.2.st.2. Jedinstvenih metodološko-nomotehničkih pravila, ista mogu primjenjivati na strategije, planove, programe, rezolucije i deklaracije. Jedinstvena metodološko-nomotehnička pravila u čl.13.st.3. daju i orijentacijski prijedlog takve odredbe koji glasi: »Izrazi koji se koriste u ovome propisu, a imaju rodno značenje odnose se jednako na muški i ženski rod.«, pa Pravobraniteljica predlaže prilagodbu navedene formulacije ili navođenje slične u Programu sufinanciranja pripreme zalihe infrastrukturnih projekata kojima se potiče udruživanje i povezivanje poljoprivrednih proizvođača na regionalnoj razini za 2024. godinu.","Prihvaćen","Zahvaljujemo na komentaru"]
[2,"Željko Ivančević","PROGRAM SUFINANCIRANJA PRIPREME ZALIHE INFRASTRUKTURNIH PROJEKATA KOJIMA SE POTIČE  UDRUŽIVANJE I POVEZIVANJE POLJOPRIVREDNIH PROIZVOĐAČA NA REGIONALNOJ RAZINI ZA 2024. GODINU","Predlažem da se u članku 6. izbriše dio teksta koji glasi :\"ili subjekta koji je do dana prijave na Javni poziv podnio zahtjev za priznavanje uzgojnog udruženja ili proizvođačke organizacije\"\nObrazloženje: Postojeće proizvođačke organizacije vrlo rijetko raspolažu sa kapacitetima za prethodne analize, pripremu i kandidiranje za projekte pa je teško zamislivo da bi neka organizacija koja još nije ni počela djelovati mogla biti vjerodostojan inicijator i nosioc takve aktivnosti.","Primljeno na znanje","Programom se planira osigurati zalihu infrastrukturnih projekata u poljoprivredi kojima se potiče udruživanje i povezivanje poljoprivrednih proizvođača"]
[3,"K.Kralj. Javna ustanova Regionalna razvojna agencija Karlovačke županije","PROGRAM SUFINANCIRANJA PRIPREME ZALIHE INFRASTRUKTURNIH PROJEKATA KOJIMA SE POTIČE  UDRUŽIVANJE I POVEZIVANJE POLJOPRIVREDNIH PROIZVOĐAČA NA REGIONALNOJ RAZINI ZA 2024. GODINU,\n4. FINANCIRANJE ","Apeliramo na povećanje sredstava za provedbu Programa, posebno uzimajući u obzir broj županija, popis prihvatljive dokumentacije za sufinanciranje (točka 7.) te cijene koštanja izrade projektno-tehničke za infrastrukturne projekte sa specijaliziranom opremom.","Primljeno na znanje","Primljeno na znanje"]
[4,"K.Kralj. Javna ustanova Regionalna razvojna agencija Karlovačke županije","PROGRAM SUFINANCIRANJA PRIPREME ZALIHE INFRASTRUKTURNIH PROJEKATA KOJIMA SE POTIČE  UDRUŽIVANJE I POVEZIVANJE POLJOPRIVREDNIH PROIZVOĐAČA NA REGIONALNOJ RAZINI ZA 2024. GODINU,\n6. PRIHVATLJIVI KORISNICI","Točkom 6. se eliminiraju županije koje nemaju priznato uzgojno udruženje/proizvođačku organizaciju, odnosno podnesen zahtjev za priznavanje navedenog, što je neprihvatljivo, posebno obzirom da je cilj programa (točka 3.1.) poticati udruživanje i povezivanje poljoprivrednih proizvođača. Potreba za poticanjem i udruživanjem poljoprivrednih proizvođača je najveća u županijama koje  još nemaju uspostavljene proizvođačke organizacije niti uzgojno udruženje. Predlažemo preformulirati ovu odredbu na način da se propiše obveza dostave dokaza o iskazu interesa poljoprivrednih proizvođača za korištenjem infrastrukture koja je predmet projekta.","Primljeno na znanje","Programom se planira osigurati zalihu infrastrukturnih projekata kojima se potiče udruživanje i povezivanje poljoprivrednih proizvođača te na taj način  potaknuti udruživanje poljoprivrednih proizvođača."]